CELEX: 32013R0264
Language: da
Date: 2013-03-18 00:00:00
Title: Kommissionens gennemførelsesforordning (EU) nr. 264/2013 af 18. marts 2013 om godkendelse af en ændring af mindre omfang i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Cipolla Rossa di Tropea Calabria (BGB))

22.3.2013   
            
            
               DA
            
            
               Den Europæiske Unions Tidende
            
            
               L 82/28
            
         KOMMISSIONENS GENNEMFØRELSESFORORDNING (EU) Nr. 264/2013
   af 18. marts 2013
   om godkendelse af en ændring af mindre omfang i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Cipolla Rossa di Tropea Calabria (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 53, stk. 2, andet afsnit, og
   ud fra følgende betragtninger:
   
               (1)
            
            
               Europa-Parlamentets og Rådets forordning (EU) nr. 1151/2012 trådte i kraft den 3. januar 2013. Den ophævede og trådte i stedet for Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (2).
            
         
               (2)
            
            
               Kommissionen har i overensstemmelse med artikel 9, stk. 1, første afsnit, i forordning (EF) nr. 510/2006 behandlet Italiens ansøgning om godkendelse af ændringer af varespecifikationen for den beskyttede geografiske betegnelse »Cipolla Rossa di Tropea Calabria«, der er registreret i henhold til Kommissionens forordning (EF) nr. 284/2008 (3).
            
         
               (3)
            
            
               Formålet med ansøgningen om ændring af varespecifikationen er at præcisere præsentationen, emballeringen og mærkningen af løgene.
            
         
               (4)
            
            
               Kommissionen har gennemgået den pågældende ændring og konkluderet, at den er berettiget. Da der er tale om en ændring af mindre omfang, kan Kommissionen godkende den uden at følge den procedure, der er fastsat i artikel 50-52 i forordning (EU) nr. 1151/2012 —
            
         VEDTAGET DENNE FORORDNING:
   Artikel 1
   Varespecifikationen for den beskyttede geografiske betegnelse »Cipolla Rossa di Tropea Calabria« ændres som anført i bilag I.
   Artikel 2
   Enhedsdokumentet med hovedelementerne af varespecifikationen findes i bilag II.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. marts 2013.
      
         
            På Kommissionens vegne For formanden
         
         Dacian CIOLOȘ
         
            Medlem af Kommissionen
         
      
   
   
      (1)  EUT L 343 af 14.12.2012, s. 1.
   
      (2)  EUT L 93 af 31.3.2006, s. 12.
   
      (3)  EUT L 86 af 28.3.2008, s. 21.
   
      BILAG I
      I varespecifikationen for den beskyttede geografiske betegnelse »Cipolla Rossa di Tropea Calabria« godkendes følgende ændring:
      
                  —
               
               
                  Teksten i artikel 5, afsnit 6 og 7:
                  
                     »Når »cipollotto«-løgene er taget op, fjernes den yderste jordede skal, toppen skæres af til 40 cm, hvorefter løgene bundtes og lægges i kasser.
                     Ved »cipolla da consumo fresco«-løg fjernes den yderste skal, toppen skæres af, hvis den er over 60 cm, hvorefter løgene samles i bundter på 5-8 kg og lægges i store eller små kasser.«
                  
                  ændres således:
                  
                     »Så snart »cipollotto«-løgene er taget op, fjernes den yderste jordede skal, toppen afskæres til mellem 30 og 60 cm, hvorefter løgene bundtes og lægges i kasser.
                     Ved »cipolla da consumo fresco«-løg fjernes den yderste skal, toppen afskæres til mellem 35 og 60 cm, hvorefter løgene samles i bundter på 1,5-6 kg og lægges i store eller små kasser.«
                  
               
            
                  —
               
               
                  Teksten i artikel 9, afsnit 2:
                  
                     »For at kunne markedsføres med den beskyttede geografiske betegnelse »Cipolla Rossa di Tropea Calabria« skal løgene være emballeret på følgende måde:
                     
                                 —
                              
                              
                                 »cipollotti«-løgene samles i bundter, der anbringes i pap-, plast- eller trækasser, klar til salg
                              
                           
                                 —
                              
                              
                                 ved »cipolla da consumo fresco« samles løgene i bundter a 5-8 kg, der lægges i store eller små kasser.«
                              
                           
                  ændres således:
                  
                     »For at kunne markedsføres med den beskyttede geografiske betegnelse »Cipolla Rossa di Tropea Calabria« skal løgene være emballeret på følgende måde:
                     
                                 —
                              
                              
                                 »cipollotti«-løgene samles i bundter, der anbringes i pap-, plast- eller trækasser, klar til salg
                              
                           
                                 —
                              
                              
                                 ved »cipolla da consumo fresco« samles løgene i bundter a 1,5-6 kg, der lægges i store eller små kasser.«
                              
                           
                  Bestemmelserne om produktets klargøring til pakning er ændret for at give mulighed for større fleksibilitet i forhold til emballagens størrelse og for at kunne leve op til de nye krav på markedet med hensyn til forpakning.
               
            
                  —
               
               
                  Teksten i artikel 9, afsnit 4:
                  
                     »Antallet af løg i fletninger skal være mindst seks, uanset størrelsen, og i en given emballage må der kun være fletninger med samme vægt og antal løg.«
                  
                  ændres således:
                  
                     »En fletning skal uanset løgstørrelsen indeholde mindst seks løg.«
                  
                  Hvad angår den traditionelle »fletning«, får lokale producenter større frihed til at vælge, hvor mange løg der skal indgå i dem, og hvilke løgstørrelse de har.
               
            
                  —
               
               
                  Teksten i artikel 9, afsnit 7:
                  
                     » »Cipollotti« og »cipolla da consumo fresco« i bundter og »cipolla da serbo« i fletning skal ved markedsføringen være forsynet med en selvklæbende mærkat med logoet og mærket, således at produkterne er let genkendelige.«
                  
                  ændres således:
                  
                     » »Cipollotti« og »cipolla da serbo« i fletning skal ved markedsføringen være forsynet med et klæbemærke eller andet materiale med EU-logoet og produktets mærke. »Cipolla da consumo fresco«, der er pakket i store eller små kasser, skal være forsynet med en fuldstændig etiket, der skal være anbragt på hvert enkelt bundt, med firmanavn, EU-logo, mærke og oplysninger om produkttype, for at sikre produktets sporbarhed og sikre, at det er let genkendeligt.«
                  
                  Hvad angår »Cipolla Rossa di Tropea Calabria« af produkttypen »cipolla da consumo fresco«, som er pakket i bundter, skal der på hvert enkelt bundt være påsat en etiket med angivelse af firmabetegnelse, EU-logoet, mærke med angivelse af produkttype. På denne måde vil hvert bundt være forsynet med en etiket, hvorpå der er angivet alle de oplysninger, som er nødvendig for at forbrugeren let kan genkende produktet.
               
            
                  —
               
               
                  Der er foretaget en tilpasning af de henvisninger til forordning (EØF) nr. 2081/92, som er angivet i varespecifikationen.
               
            
   
      BILAG II
      
         ENHEDSDOKUMENT
      
      Rådets forordning (EF) nr. 510/2006 (1)
      
      
         »CIPOLLA ROSSA DI TROPEA CALABRIA«
      
      EF-nr.: IT-PGI-0105-0369-28.09.2011
      
         BGB (X) BOB ( )
      
      1.   Betegnelse
      
      »Cipolla Rossa di Tropea Calabria«
      2.   Medlemsstat eller tredjeland
      
      Italien
      3.   Beskrivelse af landbrugsproduktet eller fødevaren
      
      3.1.   Produkttype
      
      
                  Kategori 1.6 —
               
               
                  Frugt, grøntsager og korn, også forarbejdet
               
            3.2.   Beskrivelse af produktet med betegnelsen i punkt 1
      
      Den beskyttede geografiske betegnelse (BGB) »Cipolla Rossa di Tropea Calabria« betegner løg af arten Allium cepa, dog kun af følgende hjemmehørende økotyper, som adskiller sig indbyrdes ved deres form og tidspunktet for løgdannelsen, som afhænger af lysmængden:
      
                  —
               
               
                  »Tondo Piatta«, en meget tidlig sort
               
            
                  —
               
               
                  »Mezza Campana«, en middeltidlig sort
               
            
                  —
               
               
                  »Allungata«, en sen sort.
               
            Der skelnes mellem tre produkttyper:
      
                   
               
               
                  »Cipollotto« (nye løg):
                  
                              —
                           
                           
                              farve: hvid til rosa eller violet
                           
                        
                              —
                           
                           
                              smag: sød og mild
                           
                        
                              —
                           
                           
                              størrelse: Der henvises til intervallerne i EU-normerne.
                           
                        
            
                   
               
               
                  »Cipolla da consumo fresco« (friske løg):
                  
                              —
                           
                           
                              farve: hvid-rød til violet
                           
                        
                              —
                           
                           
                              smag: sød og mild
                           
                        
                              —
                           
                           
                              størrelse: Der henvises til intervallerne i EU-normerne.
                           
                        
            
                   
               
               
                  »Cipolla da serbo« (løg til opbevaring):
                  
                              —
                           
                           
                              farve: rødviolet
                           
                        
                              —
                           
                           
                              smag: sød og sprød
                           
                        
                              —
                           
                           
                              størrelse: Der henvises til intervallerne i EU-normerne.
                           
                        
            3.3.   Råvarer (kun for forarbejdede produkter)
      
      —
      3.4.   Foder (kun for produkter af animalsk oprindelse)
      
      —
      3.5.   Specifikke etaper af produktionen, som skal finde sted i det afgrænsede geografiske område
      
      Alle faser af produktionen fra såning til optagning af »Cipolla Rossa di Tropea Calabria« skal foregå inden for det geografiske produktionsområde.
      3.6.   Særlige regler vedrørende udskæring, rivning eller emballering osv.
      
      Når løg med betegnelsen »Cipolla Rossa di Tropea Calabria« er taget op, bearbejdes de på følgende måde:
      
                  —
               
               
                  »Cipollotto« (nye løg): Den yderste jordede skal fjernes, toppen afkortes til mellem 30 og 60 cm, hvorefter løgene bundtes og lægges i små kasser
               
            
                  —
               
               
                  »Cipolla da consumo fresco« (friske løg): Den yderste skal fjernes, toppen afskæres til mellem 35 og 60 cm, hvorefter løgene samles i bundter på 1,5-6 kg og lægges i store eller små kasser.«
               
            
                  —
               
               
                  »Cipolla da serbo« (løg til opbevaring): Løgene lægges i revler på jorden dækket med deres egne blade og henligger til tørring i 8-15 dage, indtil de er blevet faste, holdbare og stærkt rødfarvede. Når løgene er tørret, kan toppen enten skæres af, eller, hvis man lader toppen sidde, flettes til fletninger. En fletning skal uanset løgstørrelsen indeholde mindst seks løg. Løgene pakkes i sække eller kasser af forskellig størrelse op til højst 25 kg.
               
            Pakningen skal finde sted inden for produktionsområdet og foregå ifølge traditionelle metoder, som er forankret i produktionsområdets sædvaner og lokale folkekultur, for at sikre sporbarhed og kontrol og at produkternes kvalitet opretholdes.
      3.7.   Specifikke mærkningsregler
      
      På yderemballagen skal der med trykte bogstaver, der er dobbelt så store som alle andre, være anført betegnelsen »Cipolla Rossa di Tropea Calabria« efterfulgt af angivelse af produkttype (»cipollotto«, »cipolla da consumo fresco« eller »cipolla da serbo«) og mærket.
      »Cipollotti« og »cipolla da serbo« sammenbundet i fletning skal ved markedsføringen være påført et klæbemærke eller andet materiale med EU-logoet og mærket. »Cipolla da consumo fresco«, der er pakket i store eller små kasser, skal være forsynet med en fuldstændig etiket, der skal være anbragt på hvert enkelt bundt, med firmanavn, EU-logo, mærke og oplysninger om produkttype, for at sikre produktets sporbarhed og sikre, at det er let genkendeligt.
      4.   Præcis afgrænsning af det geografiske område
      
      Produktionsområdet for »Cipolla Rossa di Tropea Calabria« BGB omfatter de egnede jorder, der administrativt henhører under følgende kommuner eller dele deraf i Calabria:
      
                  a)
               
               
                  provinsen Cosenza:
                  dele af kommunerne Fiumefreddo, Longobardi, Serra d'Aiello, Belmonte og Amantea
               
            
                  b)
               
               
                  provinsen Catanzaro:
                  dele af kommunerne Nocera Terinese, Falerna, Gizzeria, Lamezia Terme og Curinga
               
            
                  c)
               
               
                  provinsen Vibo Valentia:
                  dele af kommunerne Pizzo, Vibo Valentia, Briatico, Parghelia, Zambrone, Zaccanopoli, Zungri, Drapia, Tropea, Ricadi, Spilinga, Joppolo og Nicotera.
               
            5.   Tilknytning til det geografiske område
      
      5.1.   Det geografiske områdes egenart
      
      »Cipolla Rossa di Tropea Calabria« dyrkes i de sandede eller meget lette jorder og jorder med tydelig ler/silt-struktur, som findes langs kysten og langs floder og vandløb som vandsedimenter, og som trods grusindholdet ikke hæmmer løgenes udvikling og vækst. Til dyrkning af tidlige løg til at spise friske egner kystjorderne sig bedst, mens arealerne inde i landet, som er mere lerholdige, passer bedst til de sene løg til opbevaring. Nu som før optræder rødløg såvel i familiernes køkkenhaver som på store marker og i landskabet, i fødevarerne, i egnsretterne og i det traditionelle køkken.
      Klima- og jordbundsforholdene i produktionsområdet giver mulighed for et enestående produkt af høj kvalitet, som nyder høj anseelse overalt i verden.
      5.2.   Produktets egenart
      
      »Cipolla Rossa di Tropea Calabria« er kendt for sin høje kvalitet og organoleptiske egenskaber, som f.eks. at løgene er milde, søde og lette at fordøje. Disse egenskaber betyder, at man helt sikkert kan spise langt flere »Cipolla Rossa di Tropea Calabria«, selv rå, end almindelige løg.
      5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)
      
      Anmodningen om at opnå anerkendelse af »Cipolla Rossa di Tropea Calabria« som beskyttet oprindelsesbetegnelse berettiges af produktets omdømme og anseelse, som det bl.a. har opnået som følge af en række markedsføringsinitiativer, hvilket dokumenteres i historiske og bibliografiske kilder. Ifølge flere historiske og bibliografiske kilder skal løg være indført i Middelhavsområdet og i Calabria først af fønikerne og siden af grækerne. Løg var meget værdsat i middelalderen og renæssancen og blev anset for et af de vigtigste næringsmidler. Det var en vare af stor betydning for den lokale økonomi, som blev omsat lokalt ved byttehandel og solgt og eksporteret ad søvejen til Tunesien, Algeriet og Grækenland. Der er omtaler i skrifter fra de mange rejsende, der kom til Calabria i 1700- og 1800-tallet, og som fra besøg på den tyrrhenske kyst fra Pizzo til Tropea fortæller om de almindelige rødløg. Løg har altid været en del af landbefolkningens kost og den lokale landbrugsproduktion. Allerede i 1905 da Dr. Albert besøgte Calabria, gjorde det stærkt indtryk på ham, at bønderne i Tropea var så fattige, at de kun fik løg at spise. I begyndelsen af 1900-tallet flyttede dyrkningen af Tropea-løgene ud af de små haver og familiegartnerierne til større arealer, og i 1929 blev der med Valle Ruffa-vandledningen mulighed for vanding og dermed større udbytte og bedre kvalitet. Produktet vandt i Bourbon-perioden endnu større udbredelse på de nordeuropæiske markeder og blev snart stærkt efterspurgt og meget værdsat. Det fortælles i Studi sulla Calabria fra 1901, hvor man netop omtaler løgformen og de aflange rødløg fra Calabria. De første ordnede statistiske oplysninger om løgdyrkningen i Calabria findes i Enciclopedia agraria Reda (1936-1939). De helt særlige karakteristika, som har gjort produktet kendt på nationalt plan, og frem for alt områdets historiske og kulturelle værdi, som fortsat kommer til udtryk i dyrkningsmetode, gastronomi, dagligdags talemåder og folkelige arrangementer, har endog gjort produktet til genstand for efterligninger og forfalskninger af betegnelsen.
      
         Henvisning til offentliggørelsen af varespecifikationen
      
      De italienske myndigheder har indledt den nationale indsigelsesprocedure med offentliggørelse af anmodning om ændring af den beskyttede geografiske betegnelse »Cipolla Rossa di Tropea Calabria« i Gazzetta ufficiale (den italienske stats tidende) nr. 185 af 10. august 2011.
      Den konsoliderede udgave af varespecifikationen kan ses på dette websted:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      eller:
      ved at gå direkte til det italienske Landbrugs- og Skovministeriums hjemmeside (http://www.politicheagricole.it), klikke på »Qualità e sicurezza« (øverst i midten af skærmen) og herefter på »Disciplinari di Produzione all’esame dell’UE«.
      
         (1)  Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer.